**Fudokan** 不動館 (Prevedeno sa japanskog: "Kuca čvrstih temelja") je škola karatea koju je osnovao 1980. Dr. Ilija Jorga. Ime "Fudo" potiče od imena Kazeovog kluba u Parizu iz koje je Dr. Jorga izveo kovanicu Fudokan. Fudokan je naučna vezija Šotokana jer uci sve kate koje pripadaju Šotokan stilu. Takođe kate iz sličnih stilova (Sanchin, Seisan, itd.) ali ima i svoje kate. Ove kate je iz Šotokana izbacio Masatoshi Nakayama 1958. jer je hteo da napravi jasnu razlku između stilova.

Šta je Fudokan
--------------

Reč Fudokan ima tri ideograma:
Izdržljivost (FU),
Stabilnost (DO),
Kuća (KAN)
"Osnovni aspekti Fudokan karate tehnika su proistekli iz temeljito prostudiranog načela apsorpcije protivnikove energije, one koja se odnosi na fizičku snagu, ali i one koja se tiče njegovog mentalnog stava. Utoliko je za Fudokan karakteristično "propuštanje sile", kao dela spoja "mekog" i "tvrdog" odgovora na protivnikovu silu. U manjoj ili većoj meri, pomenuti elementi su mogu nači u JKA i Šotokan stilu, a Fudokan karate je nastao kao rezultat dugogodišnje sportske i naučno-istraživačke prakse prof Dr Ilije Jorge, te upoređivanjem iskustava drugih škola i stilova - posebno izvorne, okinavljanske škole "veštine prazne ruke". 

Fudokan je nastao i kao posledica višedecenijskog praktičnog rada sa karatistima evropskih, afričkih, azijskih i američkih zemalja: u međuvremenu stečeni svetski ugled i ostvareni rezultati doveli su početkom osamdesetih godina dvadesetog veka do toga da taj pristup veštini bude, gotovo spontano, organizovan kao Fudokan karate. Danas, Fudokan karate čini dominantnu školu tradicionalnog karatea u istočnoevropskim i srednjeazijskim državama.

Fudokan borac je kadar da izvede značajne podvige snage, ali prvi zadatak svakog majstora Fudokana je upozorenje početnicima - kako rečima, tako i u postupku obuke - da se veština primenjuje isključivo u samoodbrani, pri punoj svesti o tome da je samokontrola i kontrola sile uslov izbegavanja povreda ili čak smrti. Držeći se duha veštine koju su razvijale generacije, u Fudokan karateu smatramo da se borilačkom veštinom, pa ni sopstvenim životom, ne može u potpunosti ovladati bez prethodno postignutog unutrašnjeg mira i sklada. Samo u tom slučaju, uz skladan i harmoničan odnos sa prirodom, mogu se razvijati pozitivne moći ljudske snage, što znači i borilačka veština suprostavljanja svakom protivniku, a pre svega samom sebi."

Citat: prof dr Ilija Jorga 10. Dan "Tradicionalni Fudokan Karate - Moj put" - Beograd 1998.

Osnivanje Fudokana
------------------

15 Novembra, 1980, Dr.Ilija Jorga je prezentovao novi predavački i obrazovni sistem, moderni nastavak tradicionalnog karatea poznatog pod imenom Fudokan. Ovaj stil je novi pristup razvoju tradicije Japanskih majstora JKA, intersovajući se za borilacku vestinu Gičin Funakošija, razvijenu od eksperata karatea T.Murakamija, T.Kazea and H.Nisijame po najvećim svetskim standardima.

Kraljevska Evropska Fudokan Karate Akadenija (REFKA)
----------------------------------------------------

Kraljevska Evropska Fudokan Karate Akadenija (REFKA) je osnovana 1995 godine, od strane Dr. Ilije Jorge a pod pokroviteljstvom Nj.K.V. Kneginje Jelisavete Karađorđević. Ova Fudokan Karate Akademija se nalazi na teritoriji pravoslavnog manastira - Prohor Pčinski (Srbija).

Simboli Fudokana
----------------

Filozofija borenja u Fudokan karateu je inspirisana načinom borenja orla i tigra.

**Orao** predstavlja mekoću, kružne blokove (orlova krila), brzinu i eleganciju, udarce vrhovima prstiju (orlov kljun) i otvorenom šakom, udarce laktom, nagle promene pravca kretanja, snažne tehnike pritiska na vitalne tačke tela metodom orlove kandže, tehnike poluga itd.

**Tigar** sa druge strane, simbolizuje snagu i čvrstinu udarce zglobovima pesnice (zubi tigra) i zatvorenom šakom udarce korenom dlana (tigrova šapa), čvrste blokove podlakticom, tehnike bacanja i gušenja i sl.

Rangiranje po pojasevima
------------------------

**Fudokan Karate rang po pojasevima**

| **Српски** | **Јапански** | **Боја појаса** |
| --- | --- | --- |
| 10. dan | judan | crni sa 10 štrafti ili crveni - Titula vrhovnog učitelja |
| 9. dan | kudan | crni sa 9 štrafti ili crveni - Titula velikih učitelja |
| 8. dan | hačidan | crni sa 8 štrafti ili crveno-beli - Titula velikih učitelja |
| 7. dan | šičidan | crni sa 7 štrafti ili crveno-beli - Majstorska titula |
| 6. dan | rokudan | crni sa 6 štrafti ili crveno-beli - Majstorska titula |
| 5. dan | godan | crni sa 5 štrafti - Majstorsko zvanje |
| 4. dan | jondan | crni sa 4 štrafte - Majstorsko zvanje |
| 3. dan | sandan | crni sa 3 štrafte - Majstorsko zvanje |
| 2. dan | nidan | crni sa 2 štrafte - Majstorsko zvanje |
| 1. dan | šodan | crni - Majstorsko zvanje |
| 1. kyu | ikkyu | braon - (minimum 25 meseci treninga ili više) |
| 2. kyu | nikyu | plavi - (minimum 18 meseci treninga ili više) |
| 3. kyu | sankyu | zeleni (minimum 15 meseci treninga ili više) |
| 4. kyu | jonkyu | narandžasti - (minimum 9 meseci treninga ili više) |
| 5. kyu | gokyu | žuti - (minimum 7 meseci treninga ili više) |
| 6. kyu | rokyu | beli - (minimum 5 meseci treninga ili više) |

Fudokan kate
------------

Kate koje se uče u Fudkan karate stilu su, sve Šotokan kate i četiri nove kate krearane u ovom stilu.

|  |  |  |
| --- | --- | --- |
| **Ime** | **Kanji** | **Značenje** |
| Heian Oi-Kumi | 平安合組 | Mirni um, ujednjenih 5 Heian kata |
| Kanku Oi-Kumi | 観空合組 | Pogled u nebo, spojene Kanku, Empi i Sočin kate |
| Taiji Shodan | 加瀬初段 | Počast Taiji Kazeu, Jedan |
| Taiji Nidan | 加瀬二段 | Počast Taiji Kazeu, Dva |
| Meikyo Nidan | 明鏡二段 | Bistro ogledalo, Dva |
| Meikyo Sandan | 明鏡三段 | Bistro ogledalo, Tri |
| Setsu yama bama | 濑津版纳坑 | Cvet na vrhu gore |
| Washi-No-Mai | 和紙能麥 | Let orla |
| Kaminari | 雷 | Munja, Grom |

Eksterni linkovi
----------------

***Fudokan*** na Wikimedijinoj ostavi

* Glavni sajt Fudokana Arhivirano 2008-12-31 na Wayback Machine-u